CELEX: 62015TN0224
Language: sl
Date: 2015-05-06 00:00:00
Title: Zadeva T-224/15: Tožba, vložena 6. maja 2015 – Cofely Solelec in drugi proti Parlamentu

22.6.2015   
            
            
               SL
            
            
               Uradni list Evropske unije
            
            
               C 205/41
            
         Tožba, vložena 6. maja 2015 – Cofely Solelec in drugi proti Parlamentu
   (Zadeva T-224/15)
   (2015/C 205/55)
   Jezik postopka: francoščina
   
      Stranke
   
   
      Tožeče stranke: Cofely Solelec (Esch-sur-Alzette, Luksemburg), Mannelli & Associés SA (Bertrange, Luksemburg) in Cofely Fabricom (Bruselj, Belgija) (zastopnik: S. Marx, odvetnik)
   
      Tožena stranka: Evropski parlament
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               razglasi odločbo generalnega direktorata Evropskega parlamenta za logistiko z dne 27. aprila 2015, s katero je bila ponudba tožeče stranke v zvezi s sklopom 75 „električna energija – močan tok“, predložena 29. septembra 2014 v okviru razpisa z referenco INLO-D-UPIL-T-14-AO4 v zvezi s projektom razširitve in posodobitve stavbe Konrad Adenauer v Luxembourgu, zavrnjena, in odločbo o oddaji zadevnega naročila drugemu ponudniku za nični;
            
         
               —
            
            
               odredi predložitev teh dokumentov:
               
                           —
                        
                        
                           poročilo ocenjevalnega odbora, ki ga je tožena stranka navedla v dopisu št. 101690 z dne 27. februarja 2015; in
                        
                     
                           —
                        
                        
                           dokumentacija iz spisa o oddaji naročil, v kateri so bili stiki med Parlamentom in ponudniki navedeni v skladu s členom 160(4) Delegirane uredbe Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002;
                        
                     
         
               —
            
            
               toženi strani naloži plačilo stroškov.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo dva tožbena razloga.
   
               1.
            
            
               Prvi tožbeni razlog: nespoštovanje meril za izbor in natančneje meril v zvezi s finančno in ekonomsko sposobnostjo ter tehnično in strokovno sposobnostjo.
            
         
               2.
            
            
               Drugi tožbeni razlog: nespoštovanje meril za oddajo. Tožeče stranke trdijo, da bi morala tožena stranka, če se izkaže, da je ponudba uspešnega ponudnika v primerjavi s ponudbami drugih ponudnikov neobičajno nizka, zavrniti ponudbo in naročilo oddati tožečim strankam.